CELEX: 32010R0894
Language: da
Date: 2010-10-08 00:00:00
Title: Kommissionens forordning (EU) nr. 894/2010 af 8. oktober 2010 om ændring af forordning (EF) nr. 815/2008 om en undtagelse fra forordning (EØF) nr. 2454/93, hvad angår definitionen af begrebet »varer med oprindelsesstatus« med henblik på den generelle præferenceordning, for at tage hensyn til den særlige situation i Kap Verde, når det gælder eksport af visse fiskevarer til EF

9.10.2010   
            
            
               DA
            
            
               Den Europæiske Unions Tidende
            
            
               L 266/39
            
         KOMMISSIONENS FORORDNING (EU) Nr. 894/2010
   af 8. oktober 2010
   om ændring af forordning (EF) nr. 815/2008 om en undtagelse fra forordning (EØF) nr. 2454/93, hvad angår definitionen af begrebet »varer med oprindelsesstatus« med henblik på den generelle præferenceordning, for at tage hensyn til den særlige situation i Kap Verde, når det gælder eksport af visse fiskevarer til EF
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247,
   under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), særlig artikel 76, og
   ud fra følgende betragtninger:
   
               (1)
            
            
               Med Kommissionens forordning (EF) nr. 815/2008 (3) fik Kap Verde indrømmet en undtagelse fra oprindelsesreglerne, der er fastlagt i forordning (EØF) nr. 2454/93, så visse fiskevarer, der er fremstillet i Kap Verde af fisk uden oprindelsesstatus, kan betragtes som havende oprindelse i Kap Verde. Undtagelsen udløber den 31. december 2010.
            
         
               (2)
            
            
               Ved brev af 21. december 2009 anmodede Kap Verde om en forhøjelse af de mængder, der er indrømmet for 2010, med hensyn til to ud af tre kategorier af fiskevarer, der er omhandlet i forordning (EF) nr. 815/2008. Ved brev af 8. juni 2010 sendte Kap Verde yderligere oplysninger til støtte for sin anmodning.
            
         
               (3)
            
            
               Anmodningen beder om, at de mængder, der oprindelig er indrømmet for 2010, øges til 3 600 ton for tilberedt eller konserveret makrel og til 1 500 ton for tilberedt eller konserveret auxide og fregatmakrel.
            
         
               (4)
            
            
               Den samlede mængde, der oprindelig blev indrømmet, har i 2008 og 2009 væsentligt forbedret situationen for fiskeforarbejdningssektoren og til en vis grad sat nyt liv i den ikke-industrielle flåde, der er af afgørende betydning for landet. Det ser dog ud til, at den fuldstændige genopbygning af fiskeflåden i Kap Verde til det planlagte niveau er blevet påvirket negativt af visse økonomiske og geografiske forhold, og derfor er det nødvendigt med flere investeringer.
            
         
               (5)
            
            
               Anmodningen påpeger, at uden større mængder fisk, der kan handles under undtagelsesordningen, vil mulighederne for fiskeforarbejdningsindustrien i Kap Verde for at eksportere til EU blive ramt, hvilket kan påvirke de yderligere nødvendige investeringer negativt.
            
         
               (6)
            
            
               En stigning i mængden af varer, der kan handles under undtagelsen, er derfor nødvendig for at sikre, at den genoplivning, som den lokale fiskeflåde har igangssat, fortsætter, og at den kan forsyne den lokale fiskeforarbejdningssektor med fisk med oprindelsesstatus.
            
         
               (7)
            
            
               De eksisterende kvotaer forventes udtømt for to kategorier af de produkter, der er omfattet af undtagelsen, længe før udgangen af 2010, hvilket forstærker nødvendigheden af at øge mængderne for 2010. Det er dog ikke hensigtsmæssigt at opfylde anmodningen fuldt ud. Der bør navnlig tages højde for det forhold, at der allerede er betydelige muligheder for indkøb af fisk med oprindelsesstatus fra lokale fartøjer, og at bilateral kumulation kan anvendes.
            
         
               (8)
            
            
               Mængderne for undtagelsen bør derfor hæves til 2 500 ton for tilberedt eller konserveret makrelfileter og til 875 ton for tilberedt eller konserveret auxide eller fregatmakrelfileter, da disse mængder anses for at være tilstrækkelige til, at forarbejdningsindustrien i Kap Verde kan fortsætte eksporten til EU og støtte de lokale myndigheder i indsatsen for at sikre, at genoplivningen af den lokale fiskeflåde fortsætter.
            
         
               (9)
            
            
               Forordning (EF) nr. 815/2008 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Bilaget til forordning (EF) nr. 815/2008 erstattes af teksten i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den finder anvendelse fra den 1. januar 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. oktober 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 302 af 19.10.1992, s. 1.
   
      (2)  EFT L 253 af 11.10.1993, s. 1.
   
      (3)  EUT L 220 af 15.8.2008, s. 11.
   
      BILAG
      
         
            »BILAG
            
                        Løbenummer
                     
                     
                        KN-kode
                     
                     
                        Varebeskrivelse
                     
                     
                        Periode
                     
                     
                        Mængde
                        (i ton)
                     
                  
                        09.1647
                     
                     
                        ex 1604 15 11
                        ex 1604 19 98
                     
                     
                        Makrel (Scomber Colias, Scomber Japonicus, Scomber Scombrus) fileter, tilberedt eller konserveret
                     
                     
                        1.9.2008 til 31.12.2008
                     
                     
                        333
                     
                  
                        1.1.2009 til 31.12.2009
                     
                     
                        1 000
                     
                  
                        1.1.2010 til 31.12.2010
                     
                     
                        2 500
                     
                  
                        09.1648
                     
                     
                        ex 1604 19 98
                     
                     
                        Auxide, fregatmakrel (Auxis thazard, Auxis Rochei) fileter, tilberedt eller konserveret
                     
                     
                        1.9.2008 til 31.12.2008
                     
                     
                        116
                     
                  
                        1.1.2009 til 31.12.2009
                     
                     
                        350
                     
                  
                        1.1.2010 til 31.12.2010
                     
                     
                        875
                     
                  
                        09.1649
                     
                     
                        ex 1604 14 16
                        ex 1604 14 18
                     
                     
                        Gulfinnet tun, bugstribet bonit (Tunnus Albacares, Katsuwonus Pelamis) fileter, tilberedt eller konserveret
                     
                     
                        1.9.2008 til 31.12.2008
                     
                     
                        70
                     
                  
                        1.1.2009 til 31.12.2009
                     
                     
                        211
                     
                  
                        1.1.2010 til 31.12.2010
                     
                     
                        211«